1893 දී බණ්ඩාරවෙල දුම්රිය ස්ථානය ඉදිකරලා නානුඔය ඉඳන් බණ්ඩාරවෙලට කෝච්චිය එන්න පටන් ගන්නවා. ඒ කාලයේ බණ්ඩාරවෙල තමයි උඩරට දුම්රිය මාර්ගයේ අවසාන දුම්රිය ස්ථානය. ඊට පස්සේ බණ්ඩාරවෙල ඉඳලා බදුල්ල දක්වා දුම්රිය මාර්ගය 1872 වර්ෂයේදී වැඩ පටන් ගන්නවා. ඉමහත් හිරිහැර බාධක මැද්දේ එය අවසන් වන්නේ 1924 වර්ෂයේදී. දුම්රිය මාර්ගය සෑදීම සඳහා අවශ්‍ය සියලුම අමුද්‍රව්‍ය රැගෙන එන්නේ මහා බ්‍රිතාන්‍යයෙන්. ඔය අතර ඇල්ල දුම්රිය ස්ථානය දක්වා දුම්රිය මාර්ගය සකසා ගෙන එන අතරතුර පළමු වන ලෝක යුද්ධය ආරම්භවෙනවා. එම යුද්ධය නිසා මහා බ්‍රිතාන්‍යයේ ඉඳලා අමුද්‍රව්‍ය රැගත් නැව් ගමනාගමනය අපහසු වෙනවා. ඒ නිසා උඩරට දුම්රිය මාර්ගය භාරව කටයුතු කළ බ්‍රිතාන්‍ය සහ ලාංකික ඉංජිනේරුවන් දුම්රිය මාර්ගය ඉදිකිරීම සඳහා දේශීය අමුද්‍රව්‍යය යොදාගැනීම පිළිබදව විමසිලිමත් වෙනවා. දේශීය අමුද්‍රව්‍ය යොදා ගැනීමේදී සවි ශක්තිය හා කල් පැවැත්ම පිළිබඳව ගැටලු මතු වේ යැයි බියක් හටගන්නවා. ඒ නිසා කොන්ක්‍රීට් අච්චුගල් භාවිතයට ගැනීම සඳහා අවසානයේදී තීරණය කරනවා.
දුම්රිය මාර්ගය සෑදීම සදහා අවශ්‍ය සියලුම අමුද්‍රවය රැගෙන එන්නේ කොහෙන්ද?
මහා බ්‍රිතාන්‍යයෙන්